13.1.2022
ET
Euroopa Liidu Teataja
(10)
Rakendusotsusega (EL) 2021/2315 anti Belize’i, Brunei, Guatemala, Kuuba, Mosambiigi, Nicaragua, Nigeeria, UusKaledoonia, Tansaania ja Venezuela vesiviljelustoodete jääkide kontrolli kavadele heakskiit alamkategooria „koorikloomad“ jaoks.
Seepärast on asjakohane muuta rakendusmääruse (EL) 2021/405 IX lisa, et kajastada kõnealust heakskiitu.
Kõnealuseid kolmandaid riike on sellest teavitatud.
(11)
Rakendusotsusega (EL) 2021/2315 anti Iraani jääkide kontrolli kavale heakskiit alamkategooriate „kalatooted (kaaviar)“ ja „koorikloomad“ jaoks.
Kuna Iraan on esitanud piisavad tõendid ja tagatised selle kohta, et ta täidab liidu õigusaktide nõudeid vesiviljelusest pärit kalatoodete (kaaviari) ja koorikloomade saadetiste liitu sissetoomiseks, on asjakohane muuta kõnealuse kolmanda riigi kannet rakendusmääruse (EL) 2021/405 IX lisas sätestatud selliste kolmandate riikide või nende piirkondade loetelus, kust on lubatud liitu tuua teatavaid kalandustooteid.
Iraani on sellest teavitatud.
(12)
Rakendusotsusega (EL) 2021/2315 võeti tagasi heakskiit Omaani jääkide kontrolli kavale kalade puhul.
Seepärast tuleks Omaan välja jätta rakendusmääruse (EL) 2021/405 IX lisas sätestatud selliste kolmandate riikide või nende piirkondade loetelust, kust on lubatud liitu tuua teatavaid kalandustooteid.
Omaani on sellest teavitatud.
(13)
Rakendusmääruse (EL) 2021/405 XI lisas on esitatud selliste kolmandate riikide või nende piirkondade loetelu, kust on lubatud liitu tuua konnakoibade ja tigude saadetisi.
Gruusia ja Venemaa tuleks kõnealusesse loetellu lisada seoses tigudega, kuna nad esitasid asjakohased tõendid ja tagatised selle kohta, et nad vastavad liidu õigusaktide nõuetele kõnealuste kaupade saadetiste liitu toomiseks.
(14)
Komisjoni otsuse 2007/82/EÜ (7) kohaselt peavad liikmesriigid keelama kõikide inimtoiduks ettenähtud kalandustoodete impordi Guineast.
Komisjon viis 2019. aastal Guineas läbi auditi, et hinnata olemasolevaid kontrollisüsteeme, millega reguleeritakse inimtoiduks ja liitu eksportimiseks ettenähtud kalandustooteid.
7. mail 2021 teatas komisjon Guineale, et esitatud teave on rahuldav ja 2019. aasta audit edukalt lõpetatud.
Seepärast tuleks otsus 2007/82/EÜ kehtetuks tunnistada.
Auditi tulemuse alusel on asjakohane jätkuvalt loetleda Guinea rakendusmääruse (EL) 2021/405 IX lisas kui kolmas riik, kust on lubatud liitu tuua loodusest püütud kala saadetisi, mis ei ole läbinud ühtegi muud ettevalmistus- või töötlemistoimingut peale peade eemaldamise, rookimise, jahutamise või külmutamise.
(15)
Rakendusmääruse (EL) 2021/405 III, VIII, IX ja XI lisa tuleks vastavalt muuta.
(16)
Tagamaks järjepidevust otsusega 2011/163/EL ja õiguskindluse huvides peaks käesolev määrus jõustuma võimalikult kiiresti,
(17)
Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1 Rakendusmääruse (EL) 2021/405 III, VIII, IX ja XI lisa asendatakse käesoleva määruse lisas esitatud tekstiga.
Artikkel 2 Otsus 2007/82/EÜ tunnistatakse kehtetuks.
(7) Komisjoni 2. veebruari 2007. aasta otsus 2007/82/EÜ erakorraliste meetmete kohta, millega peatatakse inimtoiduks ette nähtud kalatoodete import Guinea Vabariigist (ELT L 28, 3.2.2007, lk 25).
L 8/3